Keskkonnaamet 	
info@keskkonnaamet.ee	
Terviseamet
info@terviseamet.ee	13.03.2026 nr 10-11/583 - 1	

Astangu tn 30b kinnistu ja lähiala detailplaneeringu keskkonnamõju strateegilise hindamise algatamata jätmine		

Tallinna Keskkonna- ja Kommunaalamet teatab vastavalt keskkonnamõju hindamise ja keskkonnajuhtimissüsteemi seaduse § 35 lg 6 kohaselt, et Tallinna Linnaplaneerimise Amet on jätnud algatamata 10. märtsi 2026 käskkirjaga number T-11-1/26/17 Astangu tn 30b kinnistu ja lähiala detailplaneeringu keskkonnamõju strateegilise hindamise.  
Detailplaneeringu koostamise eesmärk on leida Astangu tn 30b kinnistule keskkonnaalaselt tundlikus piirkonnas tasakaalustatud lahendus, mis arvestab nii kinnistuomanike kui ka omavalitsuse huve ja ootusi, nähes ette kinnistu lõunapoolse osa (ca 5 ha) planeerimise üldkasutatava maa sihtotstarbega krundiks ja selle liitmise Astangu-Mäeküla kaitsealaga. Kinnistu ülejäänud alale kavandatakse kuni 4-korruseliste korterelamute hoonestuslahendus, mis selgub arhitektuurikonkursi tulemusel. Planeeritava maa-ala suurus on 13,56 ha.
Digitaalselt on dokumendid kättesaadavad Tallinna õigusaktide registrist aadressil: teele.tallinn.ee/.

Lugupidamisega	

(allkirjastatud digitaalselt)	
Meelis Uustal	
osakonna juhataja 
Keskkonnahoiu osakond	

Kärt Talimaa-Eelmaa
640 4771, kart.talimaa-eelmaa@tallinnlv.ee